kardosdrur/scandi-wiki huggingface dataset:
Absurditet

Absurditet  betyder noget der i sammenhængen er meningsløst. Det er en eksistentiel lighed til paradoks, men altså uden paradoksets inherente forklaringsvilje.

Absurditet som genre 
Humor
Kunstneren forsøger at finde et scenarie som modtageren forstår, for derefter at gøre noget unormalt. Humoren bygger således på at provokere vores adfærds regulerende værdier, principper, tabuer og normer også kaldet Overjeget inden for psykoanalysen.

Reaktionen på den grænsebrydende provokation er enten latter, forlegenhed eller fornærmelse. Kunsten er at sætte akten op, således at tilskueren reagerer med latter.
Virkemiddel
Absurditeten kan fungere vilkårligt, og behøver ikke at være morsom.

Eksempler på materiale

The Aristocrats (joke) 
"Sketchens" beskrivelse varierer i detaljerne, men pointen er naturligvis bevaret. Præsentationen virker normal, en familie eller familiefar opsøger en talentspejder. Faderen præsenterer sin ide, og her starter absurditeten, et eksempel på hvordan den fortsætter kan fx være: Faderen og hans syngende kone træder ind på scenen, hvorefter de begynder at dyrke sex, kort efter træder datteren og sønnen ind, og de 2 begynder ligeledes, kort efter bytter sønnen og faderen, "sketchen" fortsætter så ud i urinsex, afføring, og alt andet tabu som kunstneren kan bringe ind.

Fear and Loathing in Las Vegas (film) 
Filmen omhandler en journalist og sin advokat, som skal dække et motocykelshow i Las Vegas. De drikker og tager stoffer konstant, og via totalt irrationelle handlingsforløb bevæger filmen sig ud i det ene absurde sidetrin efter det andet. Typisk drejer det sig om at en eller begge hovedpersoner, totalt dopet handler hæmningsløst overfor andre karakterer.

I Kina spiser de hunde (film) 
En dansk film, som handler om 2 brødre, hvor den ene er kriminel, den anden arbejder i en bank. Den arbejdende fortryder han stopper et bankrøveri, og beder derfor hans gangsterbror om at hjælpe med at begå et nyt røveri som erstatning. Filmen er et godt eksempel på en bevægelse inden for dansk film, hvor netop brugen af surrealistiske handlingsforløb er i højsædet. Filmen er fyldt med totalt meningsløs og hovedkulds vold, og netop gennem hovedpersonernes totale hæmningsløshed opnår filmen at undgå, at blive for seriøs på noget tidspunkt, og viser derfor absurditeten via sine virkemidler.

Paradokser
Dværg-birk

 
Dværgbirk (Betula nana), ofte skrevet dværg-birk, er en løvfældende busk med en tætgrenet, nedliggende vækstform. Dværg-Birk kendes ikke fra Danmark.

Beskrivelse 
Barken er først lysegrøn og dunet. Senere bliver den brun, og til sidst er den sortgrå og let afskallende. Knopperne er spredte, ægformede og dunhårede. Bladene er små, næsten cirkelrunde med grove, afrundede takker langs randen. Oversiden er skinnende grøn, mens undersiden er lysegrøn med fremtrædende, netagtige nerver. 

Høstfarven afhænger af voksestedet: jo mere magert, jo mere rød. Selv modne hunrakler er oprette og tydeligt stilkede. De vingede nødder er bredt ægformede med en kort og smal vinge. 

Rodnettet er højtliggende og vidt udbredt.

Højde x bredde og årlig tilvækst: 1 x 1 m (10 x 10 cm/år).

Udbredelse 
Dværgbirk hører til på fjeldheder og i moser fortrinsvis i polaregne. Den var en af de første, træagtige plantearter, der rykkede ind i Skandinavien efter istiden. Dværgbirk er i dag udbredt cirkumpolart.

Habitat 
Den findes altid i lyse dværgbusk-samfund på mosebund, af og til dog også som bund under skovfyr. 

Naboplanter er f.eks. blåbær, ene, arktisk alperose, hedelyng, hedemelbærris og mosepost.

Referencer

Eksterne henvisninger 
 Fotografier fra Grønland, med flere links 

Buske
Haveplanter
Surbundsplanter
Alpinplanter
Birk
Grønlands flora
Nybo

Nybo kan henvise til flere stednavne i Danmark:
 Nybo (Brahetrolleborg Sogn) – en bebyggelse og et ejerlav i Brahetrolleborg Sogn
 Nybo (Gjellerup Sogn) – en bebyggelse i Gjellerup Sogn
 Nybo (Humlebæk Sogn) – en bebyggelse i Humlebæk Sogn
 Nybo (Løgumkloster Sogn) – en bebyggelse i Løgumkloster Sogn
 Nybo (Mejdal Sogn) – en bebyggelse og et ejerlav i Mejdal Sogn
 Nybo (Nøvling Sogn) – en bebyggelse i Nøvling Sogn
Hydrema MCV 910

Hydrema MCV 910 er et minerydningskøretøj udviklet af virksomheden Hydrema. De første 4 køretøjer blev leveret til det danske forsvar i december 1997, og yderligere 8 køretøjer blev leveret i starten af 1998. Siden da er køretøjet blevet leveret i en civil udgave til en norsk nødhjælpsorganisation, og til andre landes militær. Køretøjet er konstrueret til sikker og hurtig rydning af landminer.

Opbygning 
Minerydderen er baseret på et kraftigt, leddelt chassis. Leddelingen sikrer at alle fire hjul er i kontakt med overfladen, uanset hvor kuperet det er. Mineplejlen er monteret bagerst på køretøjet. Selve plejlen består af en aksel med 72 påmonterede kæder. Fastgjort til enden af hver kæde er en hammer. Under minerydning overfor miner i jorden roterer akslen med høj hastighed, hvorved kæderne bearbejder det øverste jordlag, og bringer minerne til detonation. Resten af minerydderne beskyttes af et kraftigt skjold der er placeret umiddelbart foran mineplejlen. På faste underlag kan der roteres modsat med hævet aksel, så belægningen ikke ødelægges og truslen - typisk fjerne leverede miner eller udetonerede klyngebomber - fejes væk fra vejbanen.

Operatører 
  – 16 Hydrema MCV 910
  Forenede Arabiske Emirater – 2 Hydrema MCV 910
  – 24 Hydrema MCV 910 Series 2
  – 9 Hydrema MCV 910 
 Norsk Folkehjælp – 2 Hydrema MCV 910
  
 U.S. Air Force – 3 Hydrema MCV 910
 U.S. Army – 41 Hydrema MCV 910 (AMCS M1271)
  - 2 Hydrema MCV 910 (AMCS M1271)

Eksterne henvisninger 
 Hydrema MCV 910  – I det danske forsvar

Militærkøretøjer
Midtjylland

Midtjylland er et ikke nærmere afgrænset område i det indre af Jylland, omkring og vest for den jyske højderyg. Det varierer hvad man regner med til Midtjylland, men som regel omfatter det Herning, Ikast, Brande, Bjerringbro, Viborg, Skive og oftest Silkeborg i øst, somme tider også yderpunkter som Grindsted, Billund og Give i syd, og Holstebro i nordvest. Midtjylland overlapper i stort omfang med Vestjylland, en mindre del med Østjylland, og udkanterne evt. med Nordvestjylland og Sydjylland.
 
Begrebet er af nyere dato, da man for nogle få årtier siden hellere delte Jylland op i det traditionelle Øst- og Vestjylland (foruden Nordjylland og Sønderjylland).
Dog er begrebet blevet brugt i og omkring Viborg, for at viborgenserne kunne differentiere sig fra befolkningerne mod øst og vest.
Størstedelen af det som i dag kaldes Midtjylland er egentlig det traditionelle vestjyske kultur- og dialektområde, hvor indbyggerne er vestjyder, således Herning, Skive, Ikast og Brande. Derimod indgår Silkeborg og de andre egne øst for det jyske vandskel, der omtrent følger hovedvej 13, traditionelt i det østjyske kulturområde.

En ny betydning af Midtjylland er hele området mellem Nordjylland og Sydjylland, svarende nogenlunde til Region Midtjylland.

Jylland
Gaio

Gaio var et syrnet mælkeprodukt med lavt fedtindhold, der minder om yoghurt. Det blev introduceret på det danske marked i 1993 og er som noget specielt syrnet med den såkaldte Causido-kultur, som stammer fra Kaukasus.

Gaio fremstilles på Brabrand Mejeri og er et varemærke tilhørende Arla Foods.

I 2007 skiftede Gaio navn til Cultura.

Kilde
Arla Foods side om Gaio  (produktet er udgået)

Syrnede mejeriprodukter
Arla Foods
Adam Afzelius

Adam Afzelius kan henvise til flere personer:

 Adam Afzelius (botaniker) – en svensk botaniker
 Adam Afzelius (historiker) – en dansk historiker
Adam Afzelius (historiker)

Adam Gustaf Afzelius (20. april 1905 i København – 18. februar 1957 i Cori ved Rom) var en dansk historiker.

Afzelius blev dr.phil. i 1935 med disputatsen Den romerske nobilitets omfang. I foråret 1936 blev han undervisningsassistent ved Aarhus Universitet, hvor hans arbejdsindsats skulle deles mellem klassisk filologi og historie. 1. februar 1939 blev han docent i historie samme sted, og 1946 blev han professor. Professoratet blev i 1949 mere specifikt et professorat i oldtidens historie og samtidig blev Afzelius leder af Institut for Oldtids- og Middelalderforskning på universitetet. 1956–1957 var han den første direktør for Det danske institut i Rom.

Litteratur 
 Erik Christiansen og Claus Møller Jørgensen: Historiefaget på Aarhus Universitet i 75 år, Aarhus Universitetsforlag:Århus 2004 

Danskere i 1900-tallet
Historikere fra Danmark
Ansatte ved Aarhus Universitet
Filologer fra Danmark
Personer i Kraks Blå Bog (afdøde)
Dansksprogede forfattere fra Danmark
Liveshow

Liveshow er en form for optræden med pornoklub hvor to eller flere medvirkende indgår i et samspil med hinanden ved f.eks. at afklæde, kærtegne, vaske eller indsæbe hinanden – andre seksuelle aktiviteter.

Pornografi
Nagelfar

Ordet Nagelfar (oprindeligt naglfar, altså uden "e") har flere betydninger:

 Nagelfar (nordisk mytologi) – et skib i nordisk mytologi
 Nagelfar (band) – et tysk black metal-band

Se også 
 Naglfar (band) (uden "e") – et svensk melodisk black metal-band
Tonga (flertydig)

Tonga kan være:

 Tonga – et land i Oceanien
 Tonga (sprog) – et sprog, som tales i Zambia
 Tonga (folk) – flere etniske grupper som lever i afrika
Bemba (sprog)

Bemba, også kendt som cibemba og icibemba, er et bantusprog, der fortrinsvis tales i Zambia.

Bogstaverne r, q, v, x, og z anvendes ikke i bemba, og bogstaverne d, g og j findes kun i forbindelse med n, fx nda, nga, njelwa.

Kilder 
Hoch, E.: Bemba Pocket Dictionary, Mission Press, Ndola 1960.

Bantusprog
Sprog i Zambia
Queen Mary 2

RMS Queen Mary 2, også benævnt QM2, er pt. verdens fjerdestørste krydstogtskibsklasse og verdens syvendestørste passagerskib. Det startede på sin jomfrurejse i Southampton den 12. januar 2004. Rederiet Cunard Line byggede det som efterfølger til et tidligere skib med samme navn, Queen Mary, som i sin tid også var et af verdens største passagerskibe og sejlede over Atlanterhavet i perioden 1936 til 1967.

Queen Mary 2 var ved søsætningen verdens største skib, men blev i maj 2006 overgået af Freedom of the Seas fra rederiet Royal Caribbean International, som i 2009 blev overgået af Oasis of the Seas. Queen Mary 2 har blandt andet 15 restauranter, fem svømmebassiner, et casino, et kæmpe dansegulv og et planetarium om bord. Queen Mary 2 er flagskibet hos Cunard-rederiet og gennemfører regelmæssige transatlantiske overfarter. Skibet konstrueredes med det formål at erstatte Queen Elizabeth 2 (QE2), som var rederiets flagskib fra 1969 til 2004. 

Egentlig hedder skibene RMS Queen Mary, Queen Elisabeth osv., hvor RMS står for "Royal Mail Steamer" (Kongelig postdamper), hvilket nu betyder "Royal Mail Ship (Kongeligt postskib). De nye passagerskibe bruger ikke mere damp som fremdriftsmiddel men anvender moderne gasturbiner og dieselgeneratorer, som producerer tilstrækkelig kraft til de fire elektriske motorer, der får skibets fire skruer til at dreje rundt. Samtidig er Queen Mary 2 et transatlantisk passagerskib, dvs. et krydstogtskib der er designet og udrustet til krydstogter mellem Amerika og Europa (evt. Afrika).

Design og indretning 
Skibets redningsbåde er placeret højere end det almindeligvis ville være tilfældet på et stort krydstogtskib. Ifølge skibets konstruktører er den høje placering nødvendig, fordi skibet på sin rejse over Atlanterhavet skal kunne modstå ganske høje bølger. Derfor er der givet dispensation til at placere båddækket på det der svarer til 9.-dæks højde. To-tallet i Queen Mary 2 indikerer, at navnet skal udtales "Queen Mary to" og ikke "Queen Mary den anden". Det skyldes, at skibet er det andet Cunard-skib, der bærer navnet Queen Mary. Der er således ikke tale om "den anden dronning med navnet Mary".

Eksterne henvisninger 

 Cunard
 Crew of Queen Mary 2 

Krydstogtskibe
Kaonde (sprog)

Kaonde er et bantusprog, der tales i Zambia.

Bantusprog
Sprog i Zambia
Lozi (sprog)

Lozi, også kaldet siLozi og Rozi, er et bantusprog, der tales i Zambia, Zimbabwe, Botswana, Namibia og Sydafrika.

Bantusprog
Sprog i Zambia
Sprog i Zimbabwe
Sprog i Botswana
Sprog i Namibia
Sprog i Sydafrika
Lunda (sprog)

Lunda, også kendt som chilunda, er et bantusprog, der fortrinsvis tales i Zambia og Angola.

Bantusprog
Sprog i Zambia
Sprog i Angola
Luvale (sprog)

Luvale er et bantusprog, der tales i Angola og Zambia.

Bantusprog
Sprog i Angola
Sprog i Zambia
Nyanja (sprog)

Nyanja, også kendt under navnet chinyanja, er et bantusprog, der tales i Malawi og Zambia. I Malawi kaldes sproget chichewa, og tales dér af over halvdelen af befolkningen.

Bantusprog
Sprog i Malawi
Sprog i Zambia
Sprog i Mozambique
Tonga (sprog)

Tonga er en betegnelse for flere sprog. Et af to bantusprog, der tales i Malawi (Bantu gruppe N) og Zambia og Zimbabwe (Bantu gruppe M).

Der tales også et tredje tonga (Mon-Khmer) i Thailand og Malaysia

Til forveksling tales et fjerde sprog tsonga i Mozambique, Sydafrika, Swaziland og Zimbabwe.

Bantusprog
Sprog i Malawi
Sprog i Zambia
Sprog i Zimbabwe
Klaus

Klaus er et drengenavn. Oprindelsen kan enten være det græske Nikolaus (vinder for folket) eller en germansk form af det romerske Claudius, som er afledt af navnet på patricierslægten Claudierne.

Navnet findes også i varianterne: Klavs, Claus, Claes, Klaes, Klas, Clavs, Claudius og Claudio. Navnedag er den 6. juni. I Danmark er der over 30.000 personer, der bærer et af navnene, deraf over 20.000 varianten Claus.

Nogle af navnene anvendes undertiden som efternavne.

Kendte personer med navnet

Fornavn
Claudius, Claudius II, romerske kejsere.
Klaus Augenthaler, tysk fodboldspiller og -træner.
Claes Bang, dansk skuespiller.
Klaus Barbie, tysk naziforbryder.
Klaus Berggreen, dansk fodboldspiller.
Klaus Berntsen, dansk højskolemand og konseilspræsident.
Claes Birch, dansk billedehugger.
Klaus Bondam, dansk skuespiller og borgmester.
Claus Borre, dansk sportsjournalist.
Klaus Maria Brandauer, østrigsk skuespiller.
Claus Bryld, dansk historiker og tidligere venstrefløjsaktivist.
Claus Bue, dansk skuespiller.
Claus von Bülow, dansk-engelsk jurist og skribent.
Claudio Chiappucci, italiensk cykelrytter.
Claus Deleuran, dansk tegneserietegner.
Claus Flygare, dansk skuespiller, instruktør og forfatter.
Claus Hjort Frederiksen, dansk politiker og finansminister.
Klaus Hækkerup, dansk folketingspolitiker.
Klaus Høeck, dansk digter.
Claus Møller Jakobsen, dansk håndboldspiller.
Claus Jensen, dansk fodboldspiller.
Klavs Bruun Jørgensen, dansk håndboldspiller.
Klaus Kinski, tysk skuespiller.
Claus Larsen-Jensen, dansk folketingspolitiker.
Klaus Lynggaard, dansk digter, kritiker og sanger.
Klaus Mann, tysk forfatter.
Claus Meyer, dansk kok.
Claudio Monteverdi, italiensk komponist.
Klaus Scharling Nielsen, dansk skuespiller.
Claus Nissen, dansk skuespiller.
Klaus Pagh, dansk skuespiller.
Claus Pedersen, dansk bordtennisspiller.
Klaus Riskær Pedersen, dansk forretningsmand.
Claus Hagen Petersen, dansk journalist.
Klaus Rifbjerg, dansk forfatter.
Claus Ryskjær, dansk skuespiller.
Claus Strandberg, dansk skuespiller.
Klaus Voormann, tysk billedkunstner, musiker og producer.
Klaus Wunderlich, tysk hammondorgelspiller.

Efternavn
Václav Klaus, tjekkisk politiker og præsident.

Navnet anvendt i fiktion
Santa Claus er den almindelige betegnelse i engelsktalende lande for Julemanden.
Lille Claus og store Claus er et af H.C. Andersens mest kendte eventyr.
Klaus Krikke er en biperson i Anders And-universet.
Klaus Kludder er hovedpersonen i tegneserien af samme navn.
Med lille Klas i kufferten er en svensk-dansk film fra 1984.
Claudius er Hamlets onkel i William Shakespeares teaterstykke Hamlet.

Andre anvendelser
Klaus & Servants er et poporkester ledet af Klaus Strand-Holm.
Klavs Nars Holm er en ø i Farum Sø.

Drengenavne
Majs-slægten

Majs-slægten (Zea) er en planteslægt, der i alt har fem arter. Den mest kendte af disse er Majs, som har en række underarter. Blandt dem finder man Teosinthe, som urbefolkningen kalder "majsens moder". DNA-undersøgelser har vist, at den dyrkede majs formentlig er resultatet af en kromosomfordobling på Teosinthe, som altså må have været udgangspunktet for majsdyrkningen.

 Zea diploperennis, flerårig 
 Zea luxurians, enårig
 Majs (Zea mays), enårig
 subspecies huehuetenangensis, Teosinte
 subspecies mexicana, Teosinte
 subspecies. parviglumis, Teosinte, majsens urform
 subspecies mays, dyrket majs. 
 Zea nicaraguensis, enårig
 Zea perennis, flerårig

Bemærk, at "majsens mor", slægten Teosinte, her regnes med i denne slægt. I andre henregnes Zea til slægten Teosinte.
Sydlige Afrika

Det sydlige Afrika er i sagens natur et uklart begreb, men omfatter gerne de afrikanske lande syd for Tanzania og D.R. Congo, altså Angola, Botswana, Lesotho, Madagaskar, Malawi, Mozambique, Namibia, Sydafrika, Swaziland, Zambia og Zimbabwe.

Se også 
 Nordafrika
 Subsaharisk Afrika (Afrika syd for Sahara)
 Sydafrika

Eksterne henvisninger 
 DR's tema om demokrati i det sydlige Afrika 

Afrika
Sesotho (sprog)

Sesotho er et bantusprog, som tales af Basotho-folket i Lesotho og Sydafrika. Sproget er officielt sprog i begge lande.

Eksterne henvisninger 
 Sesotho.web.za Introduction to the African language Sesotho also includes dictionary (engelsk)

Bantusprog
Sprog i Lesotho
Sprog i Sydafrika
Bantusprog

Bantusprogene tales i det sydlige og centrale Afrika. Der er flere hundrede bantusprog, bl.a.

 Zulu i Sydafrika
 Swahili i Østafrika
 Kikongo i Centralafrika
 Umbundu i Angola
 Kimbundu i Angola

Bantu betyder oprindeligt folk, ntu betyder menneske og ba signiferer plural.

Eksterne henvisninger 
 glottolog.org: Subfamily: Narrow Bantu
Levy Mwanawasa

Levy Patrick Mwanawasa (3. september 1948 i Mufulira, Nordrhodesia – 19. august 2008 i Clamart, Frankrig) var Zambias tredje præsident. Han var præsident fra 2002 til sin død.

Mwanawasa blev i Mufulira som nummer to ud af ti børn. Han havde en akademisk grad i jura fra University of Zambia. Han arbejdede i private juridiske firmaer fra 1974 til 1978, hvor han etablerede sit eget firma, Mwanawasa & Company. I 1985 tjente Mwanawasa som juridisk medlem af regeringen i Zambia, men gik tilbage til at praktisere privat det følgende år. Han blev udnævnt til vicepræsident af Zambia i december 1991 af den nyligt valgte præsident Frederick Chiluba – og forlod efterfølgende sit firma i marts 1992.

Den 8. december 1991 var Mwanawasa involveret i en voldsom trafikulykke, hvor hans assistent døde på stedet. Mwanawasa selv blev hårdt kvæstet fløjet til Johannesburg i Sydafrika for at blive behandlet. Han forblev indlagt i 3 måneder. En permanent følge af ulykken er hans betydeligt tilslørede tale.

Mwanawasa tjente som vicepræsident, indtil han trak sig tilbage i 1994, hvor han anførte groft embedsmisbrug, korruption blandt nogle ledere samt opsætsighed fra kollegaer som grunden. I 1996 stillede han op mod Chiluba i kampen om formandskabet for sit parti, Movement for Multiparty Democracy (MMD), men tabte. Herefter trak han sig igen tilbage fra aktiv politik.

I august 2000 valgte MMD's eksekutivkomité Mwanawasa som deres kandidat til præsidentvalget i 2001. Han vandt valget, hvor han slog ti andre kandidater, bl.a. to andre tidligere vicepræsidenter (Godfrey Miyanda og general Christon Tembo), og han blev taget i ed den 2. januar 2002. Valgresultatet var dog omstridt af de største oppositionspartier, deriblandt United Party For National Development, som mange obervatører mente faktisk havde vundet valget. En juridisk begæring om at ugyldiggøre valgresultatet med de mange uregelmæssigheder som årsag blev droppet under kontroversielle omstændigheder. I januar 2005 undskyldte Mwanawasa til nationen for sin manglende evne til at løse Zambias fattigdomsproblem. Omkring 75% af landets befolkning lever for under 1 amerikansk dollar om dagen – FN's indikator for absolut fattigdom.

Mwanawasa var gift med Maureen. Parret fik fire børn: Chipokota, Matolo, Lubona og Ntembe. Han havde også to andre børn (Miriam og Patrick) fra sit første ægteskab. Hans kone var tidligere døbt medlem af Jehovas Vidner.

Zambias præsidenter
Frederick Chiluba

Frederick Jacob Titus Chiluba (30. april 1943 – 18. juni 2011) var Zambias anden præsident (1991-2002). Han blev i 2002 afløst af Levy Mwanawasa.

Frederick var i 1990 med til at danne partiet The Movement for Multi-party Democracy (MMD).

Zambias præsidenter
Zambianske kwacha

Kwacha er møntfoden i Zambia siden 1968. Den zambianske kwacha er opdelt i 100 ngwee. Navnet kwacha er afledt af macâca, som på bemba betyder daggry.

I 2003 var Zambia det eneste afrikanske land der udgav pengesedler trykt på polymer (500- og 1000-Kwacha-sedlerne).

Møntenheder fra Afrika
Kwacha
Oustruplund

Oustruplund, tidligere Bøgildgård, er en tidligere socialpsykiatrisk døgninstitution i Silkeborg Kommune. Oustruplund har fungeret som drengeskole de fleste af sine godt 175 år.

Højskole
I januar 2019 blev stedet DanskOases nye højskole og  fungerer som dannelses- og fordybelsescenter for unge mellem 17 og 31 år. Højskolen har, efter en noget svingende succes, i 2020 valgt at købe  bygningerne af Silkeborg Kommune.

Bøgildgård
Gården hed tidligere Bøgildgård, og ligger lidt vest for Kjellerup i Silkeborg Kommune og var fra 1830 til 1980 opdragelsesanstalt for drenge .

Region Midtjylland drev i en årrække  en døgninstitution på stedet der skiftede navn til Oustruplund, men i 2015 havde  Silkeborg Kommune, der ejede gården, forhandlinger om en lejeaftale med Udlændingestyrelsen der ville huse  250 flygtninge på gården. Det blev ikke til noget, men i stedet blev den brugt til  indkvartering af omkring 35 af de kvoteflygtninge, som kommunen skal modtage i 2015.

Eksterne kilder/henvisninger 

Institutioner i Danmark
Bygninger, konstruktioner og anlæg i Silkeborg Kommune
Patriark

En patriark kan være:

 Patriark (Bibelen) – en betegnelse for Abraham, Isak og Jakob
 Patriark (titel) – en titel for en række kristne kirkeoverhoveder
 Patriarkat – en betegnelse for et mandligt familieoverhoved eller for en kirkeprovins under en patriark

Se også
 Matriark